PATVIRTINTA

Molėtų rajono savivaldybės tarybos

2022 m. birželio 30 d. sprendimu Nr. B1-148

**MOLĖTŲ RAJONO SAVIVALDYBEI SKIRTŲ 2022 METŲ LIETUVOS RESPUBLIKOS VALSTYBĖS BIUDŽETO LĖŠŲ REIKMĖMS, SUSIJUSIOMS SU MOKYKLŲ TINKLO STIPRINIMU, FINANSUOTI SKYRIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Šis Molėtų rajono savivaldybei (toliau – Savivaldybė) skirtų 2022 metų Lietuvos Respublikos valstybės biudžeto lėšų reikmėms, susijusioms su mokyklų tinklo stiprinimu, finansuoti skyrimo tvarkos aprašas (toliau – Aprašas) nustato valstybės biudžeto lėšų, skirtų Savivaldybės bendrojo ugdymo mokyklų (toliau – mokyklos) tinklo stiprinimo iniciatyvoms skatinti, skyrimo ir naudojimo tvarką.
2. Apraše naudojamos Lietuvos Respublikos švietimo įstatyme bei kituose teisės aktuose apibrėžtos sąvokos.

**II SKYRIUS**

**VALSTYBĖS BIUDŽETO LĖŠŲ PASKIRSTYMAS IR NAUDOJIMAS**

1. Valstybės biudžeto lėšos, einamaisiais metais skirtos Savivaldybei, skiriamos šioms reikmėms, susijusioms su mokyklų tinklo stiprinimu finansuoti:
	1. Savivaldybės mokinių pavėžėjimui užtikrinti:
		1. transporto priemonėms įsigyti ar nuomoti;
		2. anksčiau įsigytų ar nuomojamų transporto priemonių eksploatavimo išlaidoms (kuro sąnaudos, transporto priemonės draudimas, techninė priežiūra, remontas, aptarnavimas ir pan.);
		3. kitoms pavėžėjimo formoms ir išlaidoms (visuomeniniu transportu, tėvų (globėjų, rūpintojų) privačių transportu kelionės išlaidoms apmokėti ir kt.).
	2. patenkinus Aprašo 3.1 papunktyje nurodytą reikmę, valstybės biudžeto lėšas galima naudoti:
		1. pedagoginių darbuotojų išeitinėms išmokoms, kai darbo santykis nutraukiamas dėl mokyklų tinklo pertvarkos mokyklose pagal Molėtų rajono savivaldybės bendrojo ugdymo mokyklų tinklo pertvarkos 2022–2026 metų bendrąjį planą dalyvaujančiose reorganizavime;
		2. ugdymo reikmėms, nurodytoms Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (su visais aktualiais pakeitimais), 12.7 papunktyje, siekiant sumažinti ugdymo finansavimo poreikių skirtumus tarp mokyklų:
			1. pedagoginių darbuotojų darbo užmokesčiui (įskaitant pareiginės algos pastoviosios dalies koeficientų padidinimą dėl veiklos sudėtingumo), ikimokyklinio, priešmokyklinio ir bendrojo ugdymo kokybei ir prieinamumui užtikrinti (tarp jų ir mokyti namuose), ikimokyklinio ir priešmokyklinio ugdymo formų įvairovei diegti;
			2. finansuoti užsienio kalbų mokymuisi laikinosiose grupėse, mažesnėse už numatytąsias švietimo, mokslo ir sporto ministro tvirtinamuose pradinio, pagrindinio ir vidurinio ugdymo programų bendruosiuose ugdymo planuose;
			3. finansuoti priemonėms, skirtoms mokinių iš nepalankios socialinės, ekonominės ir kultūrinės aplinkos mokymosi skirtumams sumažinti.
2. Mokyklos, siekdamos gauti valstybės biudžeto lėšų Aprašo 3.1-3.2 papunkčiuose nurodytoms reikmėms, iki einamųjų metų liepos 30 d. pildo ir pateikia nustatytos formos paraišką (Aprašo 1 priedas) Savivaldybės administracijai.
3. Valstybės biudžeto lėšos, skirtos mokyklų tinklo stiprinimui paskirstomos:
	1. jei mokyklų lėšų poreikis neviršija Savivaldybei šiam tikslui skirtos sumos, lėšos paskirstomos pagal poreikį;
	2. jei mokyklų lėšų poreikis viršija Savivaldybei skirtą lėšų sumą, pirmiausiai lėšos paskirstomos patenkinant poreikį reikmėms, nurodytoms Aprašo 3.1 papunktyje, o likusi nepaskirstyta suma paskirstoma proporcingai poreikiui;
	3. jei mokyklų lėšų poreikis reikmėms, nurodytoms Aprašo 3.1 papunktyje viršija Savivaldybei skirtą lėšų sumą, lėšos paskirstomos reikmėms, nurodytoms Aprašo 3.1.1. papunktyje, pagal mokyklų nurodytą poreikį;
	4. jei mokyklų lėšų poreikis reikmėms, nurodytoms Aprašo 3.1.1 papunktyje, viršija Savivaldybei skirtą lėšų sumą, pirmiausiai valstybės lėšos paskirstomos mokykloms pagal Molėtų rajono savivaldybės bendrojo ugdymo mokyklų tinklo pertvarkos 2022–2026 metų bendrąjį planą dalyvaujančioms reorganizavime reikmėms, nurodytoms Aprašo 3.1.1. papunktyje, tenkinti;

 jei Savivaldybei skirtos lėšų sumos nepakanka įgyvendinti Aprašo 5.4 papunktyje nurodytam poreikiui, lėšos pirmiausiai paskirstomos mokykloms pagal Molėtų rajono savivaldybės bendrojo ugdymo mokyklų tinklo pertvarkos 2022–2026 metų bendrąjį planą dalyvaujančioms reorganizavime reikmėms, nurodytoms Aprašo 3.1.2. papunktyje, tenkinti;

* 1. jei paskirsčius valstybės biudžeto lėšas, skirtas mokyklų tinklo stiprinimui, lieka nepanaudotų Savivaldybei tam tikslui skirtų valstybės biudžeto lėšų, jos gali būti perskirstytos tarp mokyklų, atsižvelgiant į pakartotinai pateiktas paraiškas, kurios gali būti teikiamos Savivaldybei ne vėliau kaip iki einamųjų metų spalio 25 d.
1. Valstybės biudžeto lėšas paskirsto Molėtų rajono savivaldybės taryba.
2. Nepanaudotas ar ne pagal paskirtį panaudotas valstybės biudžeto lėšas mokyklos iki tų metų gruodžio 31 d. grąžina Savivaldybei.
3. Mokyklos, kurioms skirtos valstybės biudžeto lėšos, iki 2022 metų gruodžio 31 d. pateikia Savivaldybės administracijos Finansų skyriui nustatytos formos ataskaitą (Aprašo 2 priedas) apie lėšų panaudojimą. Savivaldybė turi teisę paprašyti mokyklų papildomos informacijos, susijusios su valstybės biudžeto lėšų panaudojimu.

**III SKYRIUS**

**BAIGIAMOSIOS NUOSTATOS**

1. Aprašas gali būti keičiamas, papildomas ar naikinamas Molėtų rajono savivaldybės tarybos sprendimu.
2. Valstybės biudžeto lėšų naudojimą vertina Molėtų rajono savivaldybės administracijos centralizuotas vidaus audito skyrius, vadovaudamasis Vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.Aprašo įgyvendinimo stebėseną atlieka Molėtų rajono savivaldybės administracijos Kultūros ir švietimo skyrius.
3. Dokumentai, susiję su šiame Apraše numatytų valstybės biudžeto lėšų panaudojimu, saugomi teisės aktų nustatyta tvarka.

\_\_\_\_\_\_\_\_\_\_\_\_\_\_